20 Il-MALTI Twieqi Magħluqa FE, ftit it-twieqi qed jingħalqu kollha u barra qed jimtela bl-akbar ħlewwa mid-dlam u l-bard, biex meta mmiss xi ħaġa, żgura miniex li qed nagħrafha sewwa. Lil hemm mill-ħġieġ jinxtegħlu l-fran u l-lampi, għal ftit il-ħajja tkompli b'did-dimensjoni sakemm jinġibdu l-purtieri kollha u tibda l-agunija tas-sensazzjoni. Imma x'pjaċir tħossha tgħannqek is-sirda u l-ksieħ ibuslek demmek ġewwa l-vini, kemm jaf id-dlam kif inessili wiċċek, itaffi l-uġigħ fin ta' kif tħallini …. Dejjem għandek xi xahar jew tnejn sakemm iddetri, tinqafel barra, titqabad ma' qalbek sħuna sakemm iġġegħelha tgħix bla ferħ jew niket siekta daqs ċappa silġ, iebsa maduma.